recursal/SuperWikiNEXT-32B huggingface dataset:
**ملک محمد نواز**، ایک پاکستانی سیاست دان ہیں جو 2002 سے مئی 2018 تک پنجاب کی صوبائی اسمبلی کے رکن رہے۔

ابتدائی زندگی اور تعلیم
-----------------------

ملک محمد نواز 2 جنوری 1964 کو فیصل آباد میں پیدا ہوئے۔ انہوں نے 1990 میں پنجاب یونیورسٹی سے گریجویشن کیا اور بیچلر آف آرٹس کی ڈگری حاصل کی۔

سیاسی کیریئر
------------

ملک محمد نواز 2002 کے پاکستانی عام انتخابات میں حلقہ پی پی 71 (فیصل آباد-XXI) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انہوں نے 20,166 ووٹ حاصل کیے اور متحدہ مجلس عمل کے امیدوار محمد ارشد کو شکست دی۔  وہ 2008 کے پاکستانی عام انتخابات میں حلقہ پی پی 71 (فیصل آباد-XXI) سے مسلم لیگ ن کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 34,508 ووٹ حاصل کیے اور پاکستان پیپلز پارٹی کے امیدوار حلیم اسلم کو شکست دی۔  وہ 2013 کے پاکستانی عام انتخابات میں حلقہ پی پی 71 (فیصل آباد-XXI) سے مسلم لیگ ن کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 56,007 ووٹ حاصل کیے اور ایک آزاد امیدوار محمد الدین کو شکست دی۔  انہوں نے 2018 کے پاکستانی عام انتخابات میں حلقہ پی پی 110 (فیصل آباد XIV) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کا انتخاب لڑا۔ انہیں پاکستان تحریک انصاف کے خیال احمد کاسترو نے شکست دی۔

حوالہ جات
---------

1. ↑  "Punjab Assembly"۔ www.pap.gov.pk۔ اخذ شدہ بتاریخ 15 جنوری 2018
2. ↑  "2002 election result" (PDF)۔ ECP۔ 26 جنوری 2018 میں اصل (PDF) سے آرکائیو شدہ۔ اخذ شدہ بتاریخ 24 مارچ 2018
3. ↑  "2008 election result" (PDF)۔ ECP۔ 05 جنوری 2018 میں اصل (PDF) سے آرکائیو شدہ۔ اخذ شدہ بتاریخ 24 مارچ 2018
4. ↑  "2013 election result" (PDF)۔ ECP۔ 26 مئی 2018 میں اصل (PDF) سے آرکائیو شدہ۔ اخذ شدہ بتاریخ 12 جولا‎ئی 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**بئر ذروان** مدینہ منورہ کے کنووں سے بنو زرریق میں ایک کنواں تھا

نام میں اختلاف
--------------

اس کے نام میں اختلاف ہے بعض نے بئر ذی اروان بعض نے ذی اوان لکھا ہے ویسے ذی اوان اس جگہ کا نام ہے جہاں مسجد ضرار تعمیر کی گئی تھی
دراصل روایت ذروان اور ذی اروان کو جمع کرنے کی صورت یوں بنتی ہے کہ اصل میں یہ لفظ ذی اروان تھا پھر کثرت استعمال سے ہمزہ میں تسہیل کی گئی تو یہ ذروان بن گیا۔اس کی تائید اس بات سے ہوتی ہے کہ ابو عبیدہ بکری نے بئر کا نام اروان درست قرار دیا ہے اور جس نے ذروان کہا ہے اس نے غلط کہا ہے حالانکہ یہ ظاہر ہے کہ یہ غلطی نہیں ایک روایت میں یہ لفظ بئر اروان بھی آیا ہے لفظ ذی شامل نہیں۔ جس نے ذروان کیا ہے اس نے اصل لفظ میں تبدیلی کی ہے

بئر ذروان کا ذکر
----------------

صحیحین وغیرہ میں اس کنوئیں سے متعلق حدیث لبید بن اعصم کے جادو کے بیان میں ہے ایک روایت میں ہے نام اعصم سحولی لکھا ملتا ہے ایک اور روایت میں ہے کہ یہ شخص بنو زریق میں سے تھا یہودیوں کا حلیف تھا اور منافق تھا۔ اس نے آٹھویں سال میں رسول اللہ ﷺ پرکنگھی میں جادو کر کے اسے اس کنوئیں میں ایک پتھر کے نیچے رکھ دیا جادو نے آپ پر اثر کر دیا پھر آپ کو یہ سب کچھ خواب میں دکھا دیا گیا اور آخر کا اسے کنوئیں سے نکال کر کھول دیا گیا۔
حارث بن قیس نے عرض کی یا رسول اللہ! کیا ہم کنوئیں کو ڈھا نہ دیں؟ آپ نے منہ پھیر لیا چنانچہ حارث اور ان کے ساتھیوں نے اسے گرا دیا حالانکہ اس کنوئیں سے میٹھا پانی پیا جاتا تھا۔ حارث کہتے ہیں کہ انہوں نے ایک اور کنواں خریدا حضور ﷺ بھی ان کی مدد فرماتے رہے اور آخر انہوں نے پانی نکال لیا وہ بعد میں گرا دیا گیا تھا۔ کہتے ہیں کہ رسول اللہ ﷺ کے حکم سے وہ تعویذ قیس بن محسن نے نکالا تھا۔

حوالہ جات
---------

1. ↑  وفاء الوفا باخبار دار المصطفے، جلد 4،صفحہ 308،علامہ نور الدین علی بن احمد السمہودی، ادارہ پیغام القرآن اردو بازار لاہور

| * د
* ب
* ت
مدینہ منورہ کے کنویں |
| --- |
| مدینہ منورہ کے کنویں | 
* بئر أنس بن مالك
* بئر أهاب
* بئر البصہ
* بئر الخاتم
* بئر الرقاع
* بئر السقيا
* بئر العہن
* بئر بضاعہ
* بئر حاء
* بئر ذروان
* بئر رومہ
* بئر عذق
* بئر غرس

 |
**منشیات کا استحصال** استحصال کی مخصوص شکل ہے جو منشیات یا ڈرگز کے بے جا استعمال کی وجہ سے انجام پاتی ہے۔ منشیات کی کئی قسمیں دنیا میں رائج ہیں۔ ان میں سے کچھ اس طرح ہیں:

1. چرس
2. گانجا
3. ہیروئن
4. حشیش
5. بھانگ یا بھنگ

شراب چونکہ نشہ آور اشیا میں سرفہرست رہتی ہے، اس لیے اسے بھی کئی بار منشیات کے تذکرے میں شامل کیا جاتا ہے۔

منشیات کا شخصی اور سماجی زندگی پر خراب اثر
------------------------------------------

منشیات کے استعمال سے صحت کے مسائل بڑے پیمانہ پر پیداہوتے ہیں۔ہاضمہ کی خرابی ،جگر کی بیماریاں ،بڑھا ہوا یا کم خون کا دباؤ جیسے مسائل عام ہیں ۔قلب کی بیماریاں ،ہڈیوں کا کمزور ہونا، کینسر اور ایڈز کے امراض، خون کی کمی، کمزور یادداشت ،خود پر گرفت رکھنے کی صلاحیت میں کمی ،نیند کا متاثر ہونا اور شدید دباؤ ،وغیرہ بیماریوں میں انسان مبتلا ہو جاتا ہے۔ اس کے علاوہ رعشہ کا مرض، تمام اعصاب کامتاثر ہونا، تنفس کا عارضہ لاحق ہونا، دماغی امراض (مثلاً نسیان، دوران سر، جنون، مرگی، قوت فیصلہ سے محرومی وغیرہ) جِلد کی بیماریاں وجنسی امراض یہ تمام عوارض طبی تحقیقات کے مطابق منشیات کے استعمال کی وجہ سے بکثرت لاحق ہوتے ہیں۔ وہیں معاشرتی مسائل میں خاندان متاثر ہوتے ہیں۔ رشتوں میں نااتفافیاں پھیلتی ہیں، عورتوں پر ظلم میں اضافہ ہوتا ہے، بچوں کا استحصال کیا جاتا ہے، معاشی مسائل پیدا ہوتے ہیں،سڑک حادثات میں اضافہ ہوتا ہے، قانون شکنی کے واقعات میں اضافہ ہوتا ہے،نشہ خوری کی لت میں مبتلا لوگ سرقہ اور ڈکیتی کے واقعات میں مزید داخل ہوجاتے ہیں، صحیح و غلط کی تمیز اِن میں ختم ہوجاتی ہے۔

حوالہ جات
---------

1. ↑  شراب و منشیات: سماجی ناسور! (تیسری قسط) از محمد آصف اقبال[*مردہ ربط*]
**بینک آف امریکا کارپوریشن** (انگریزی: Bank of America Corporation) جسے عام طور پر **بینک آف امریکا** (انگریزی: Bank of America) کہا جاتا ہے ایک امریکی کثیر القومی سرمایہ کاری بینک اور مالیاتی خدمات کی حامل کمپنی ہے جس کا صدر دفتر شارلٹ، شمالی کیرولائنا میں ہے۔ اس بینک کی بنیاد سان فرانسسکو میں رکھی گئی تھی اور اس نے اپنی موجودہ شکل اس وقت اختیار کی جب نیشن بینک آف شارلٹ نے اسے 1998ء میں حاصل کیا۔ یہ جے پی مورگن چیز کے بعد ریاستہائے متحدہ میں دوسرا سب سے بڑا بینکنگ ادارہ ہے، اور دنیا کا آٹھواں سب سے بڑا بینک ہے۔ بینک آف امریکا ریاستہائے متحدہ کے چار بڑے بینکنگ اداروں میں سے ایک ہے۔ 
یہ جے پی مورگن چیز، سٹی گروپ، اور ویلز فارگو کے ساتھ براہ راست مقابلے میں، تمام امریکی بینک ڈپازٹس کا تقریباً 10.73% کام کرتا ہے۔ اس کی بنیادی مالیاتی خدمات کمرشل بینکنگ، دولت کے انتظام، اور سرمایہ کاری بینکنگ کے گرد گھومتی ہیں۔

مزید دیکھیے
-----------

* بینک

حوالہ جات
---------

1. ↑  عنوان : ROR Data — اشاعت v1.19 —
2. ↑  Erin ONeil (اگست 2, 2016)۔ "The Biggest Banks in the United States"۔ The Balance  تحقق من التاريخ في: `|date=` (معاونت)
فلس سپیرا کی زندگی کے بارے میں کتاب "ایک ڈانسر کی کہانی" ڈرائنگ۔
**فلس سپیرا** (18 اکتوبر 1943 – 11 مارچ 2008) جنوبی افریقہ سے تعلق رکھنے والی بیلے رقاصہ تھیں جنھوں نے انگلینڈ میں رائل بیلے سے اپنے کیریئر کا آغاز کیا۔وہ ایک پیشہ ور کمپنی "کیپ پرفارمنگ آرٹس بورڈ" کے ساتھ مرکزی بیلے رقاصہ (prima ballerina) کی حیثیت سے اٹھائیس سال تک منسلک رہیں۔ 1984 میں انھیں جنوبی افریقہ کی پہلی مرکزی بہترین بیلے رقاصہ (Prima Ballerina Assoluta) کا خطاب دیا گیا ۔

ابتدائی زندگی اور تربیت
-----------------------

فلس جوہانسبرگ میں پیدا ہوئیں۔وہ اپنے والدین کی پہلی بیٹی اور دوسری اولاد تھیں، ان کے والدین کا تعلق مزدور طبقے سے تھا جو اورنج گروو کے نواح میں ایک متوسط گھر میں رہتے تھے۔ چار سال کی عمر میں اس نے بیلے رقص کی کلاس میں داخلہ لیا۔ انھو ں نے اورنج گرو کے پرائمری اسکول اور ویورلی ہائی اسکول برائے لڑکیوں سے تعلیم حاصل کی جہاں بیلے رقص کی تربیت کی سہولت موجود تھی۔ پندرہ سال کی عمر میں انھوں نے اپنے ہیڈ ماسٹر سے دسویں جماعت کے آخر میں اسکول چھوڑنے کے لئے سرکاری اجازت حاصل کرلی تاکہ وہ رقص کی تربیت حاصل کر سکے۔ اسکول چھوڑنے کے کچھ عرصے بعد ہی، انھیں لندن کے رائل بیلے اسکول میں شرکت کا موقع ملا۔ دیار غیر میں ایک اکیلی نوعمر بیٹی کے رہنے پر اس کے والدین تشویش کا شکار تھے مگر اس کے باوجود انھوں نے بیٹی کے شوق کو مدنظر رکھتے ہوئے اسے یہ موقع فراہم کر دیا۔

کیریئر
------

رقاصہ کے طور پر کیریئر کے آغاز پر انھیں انگلینڈ میں بہت سراہا گیا جبکہ انھیں "جنوبی افریقہ میں بیلے کی غیر متنازع ملکہ" کے طو ر پر تسلیم کر لیا گیا۔ 

### انگلینڈ

فلس سپیرا 1960 سے 1963 تک تین سال تک رائل بیلے کے سیاحتی گروپ کے ساتھ رہیں۔ 1961 میں تنہا رقاصہ کی حیثیت سے وہ انگلینڈ کے صوبوں، براعظم یورپ کے متعدد ممالک، اسکینڈینیویا ممالک، مشرق وسطی اور مشرق بعید میں اپنے رقص کا جادو جگاتی رہیں۔ انگلینڈ اور جاپان کے ٹیلی ویژن پر گاہے گاہے ان کے رقص کو پیش کیا جاتا رہا۔ گھر لوٹنے کی آرزو نے انھیں 1964 میں جنوبی افریقہ واپس جانے پر مجبور کیا۔

ایوارڈ اور اعزازت
-----------------

فلس کو دو دفعہ نیدر برگ بیلے ایوارڈ سے نوازا گیا۔ 1979 میں انھیں للین سولومن ایوارڈ ملا۔ 1984 میں انھیں جنوبی افریقہ کے صدر کی طرف سے غیرمعمولی خطاب مرکزی بہترین بیلے رقاصہ (Prima Ballerina Assoluta) ملا۔

حوالہ جات
---------

1. ↑
2. ↑  Amanda Botha, *Phyllis Spira: A Tribute* (Cape Town: Human & Rousseau, 1988), p. 1.
3. ↑  Milton Shain and Miriam Pimstone, "Phyllis Spira," Jewish Women's Archive, website,. Retrieved 22 نومبر 2015.
4. ↑  Marina Grut, *The History of Ballet in South Africa* (Cape Town: Human & Rousseau, 1981)، p. 201.
5. ↑  Shain and Pimstone, "Phyllis Spira," Jewish Women's Archive, website,. Retrieved 22 نومبر 2015.
**دنیش ماگن نکرانی** (پیدائش 21 ستمبر 1991) ایک بھارتی نژاد کرکٹ کھلاڑی ہے جو یوگنڈا کرکٹ ٹیم کی نمائندگی کرتا ہے۔ وہ ایک آل راؤنڈر ہے جو بائیں ہاتھ سے بیٹنگ کرتا ہے اور بائیں ہاتھ سے میڈیم پیس بولنگ کرتا ہے۔ اس نے 2018ء میں یوگنڈا کے لیے بین الاقوامی سطح پر ڈیبیو کیا اور اس سے قبل ہندوستانی گھریلو کرکٹ میں سوراشٹرا کے لیے کھیلا تھا۔

دنیش نکرانی 21 ستمبر 1991ء کو کچھ ضلع ، گجرات ، ہندوستان میں پیدا ہوئے۔  انھوں نے 31 مارچ 2014ء کوبھارت میں سید مشتاق علی ٹرافی میں مہاراشٹر کے خلاف سوراشٹرا کے لیے اپنا ٹوئنٹی 20 ڈیبیو کیا 

دنیش نکرانی2016ء میں کیشوالا گروپ کے لیے کام کرنے کے لیے یوگنڈا چلے گئے، جس کے مالک رنمل کیشوالا یوگنڈا کرکٹ ایسوسی ایشن کے ٹرسٹی تھے۔ اس نے اپنی آمد کے فوراً بعد مقامی لیگز میں ٹیپ بال کرکٹ کھیلنا شروع کر دی۔

نومبر 2021ء میں، اسے روانڈا میں 2021 کے ICC مینز T20 ورلڈ کپ افریقہ کوالیفائر ٹورنامنٹ کے علاقائی فائنل کے لیے یوگنڈا کے دستے میں شامل کیا گیا۔  مئی 2022ء میں، اسے 2022ء یوگنڈا کرکٹ ورلڈ کپ چیلنج لیگ بی ٹورنامنٹ کے لیے یوگنڈا کی طرف سے نامزد کیا گیا۔

حوالہ جات
---------

1. ↑  "Dinesh Nakrani"۔ ESPN Cricinfo۔ اخذ شدہ بتاریخ 09 جولا‎ئی 2018
2. ↑  "West Zone (N), Syed Mushtaq Ali Trophy at Mumbai, Mar 31 2014"۔ ESPN Cricinfo۔ اخذ شدہ بتاریخ 09 جولا‎ئی 2018
3. ↑  "Brian Masaba to lead Cricket Cranes In Kigali"۔ Kawowo۔ اخذ شدہ بتاریخ 12 نومبر 2021
4. ↑  @ (18 May 2022)۔ "Our final 14 for the ICC Cricket Challenge League Tournament." (ٹویٹ) – ٹویٹر سے
**سائرہ شاہلیانی** ایک پاکستانی سیاست دان ہیں جو جون 2013 سے مئی 2018 تک سندھ کی صوبائی اسمبلیکی رکن رہ چکی ہیں۔ اس سے قبل وہ 2002 سے 2007 اور دوبارہ 2012 سے 2013 تک سندھ کی صوبائی اسمبلی کی رکن رہ چکی ہیں۔

ابتدائی زندگی اور تعلیم
-----------------------

وہ 6 جولائی 1976 کو جیکب آباد میں پیدا ہوئیں۔ 

انہوں نے کوئٹہ کے گورنمنٹ ڈگری کالج سے بیچلر آف آرٹس کی ڈگری حاصل کی ہے اور بلوچستان یونیورسٹی سے انگریزی میں ماسٹر آف آرٹس کیا ہے۔

سیاسی کیریئر
------------

سائرہ 2002 کے پاکستانی عام انتخابات میں خواتین کے لیے مخصوص نشست پر پاکستان پیپلز پارٹی (پی پی پی) کی امیدوار کے طور پر سندھ کی صوبائی اسمبلی کی رکن منتخب ہوئیں۔

شازیہ مری کے اپنی نشست سے استعفیٰ دینے کے بعد اگست 2012 میں خواتین کے لیے مخصوص نشست پر انھیں پیپلز پارٹی کی امیدوار کے طور پر سندھ کی صوبائی اسمبلی کے لیے دوبارہ منتخب کیا گیا تھا۔

وہ 2013 کے پاکستانی عام انتخابات میں خواتین کے لیے مخصوص نشست پر پیپلز پارٹی کی امیدوار کی حیثیت سے سندھ کی صوبائی اسمبلی کے لیے دوبارہ منتخب ہوگئیں۔

حوالہ جات
---------

1. 1 2  "Welcome to the Website of Provincial Assembly of Sindh"۔ www.pas.gov.pk۔ 26 اگست 2017 میں اصل سے آرکائیو شدہ۔ اخذ شدہ بتاریخ 09 مارچ 2018
2. ↑  "2013 Sindh Assembly women notification" (PDF)۔ Election Commission of Pakistan۔ 27 جنوری 2018 میں اصل (PDF) سے آرکائیو شدہ۔ اخذ شدہ بتاریخ 08 مارچ 2018
**گوپال بوس** ( audio speaker iconHindi proununciation (معاونت·معلومات)</img> audio speaker iconHindi proununciation (معاونت·معلومات) ; پیدائش:20 مئی 1947ء)|وفات: 26 اگست 2018ء) ایک ہندوستانی  کرکٹ کھلاڑی تھا۔ انہوں نے بنگال کے لیے ڈومیسٹک کرکٹ کھیلی اور 1974ء میں انگلینڈ کے خلاف ہندوستان کے لیے ایک روزہ بین الاقوامی کھیلا۔ بوس ہندوستان کی ریاست مغربی بنگال کے شہر کولکتہ میں پیدا ہوئے تھے۔ وہ ایک نسبتاً کامیاب فرسٹ کلاس کھلاڑی تھا جس میں لمبی اننگز کھیلنے کی صلاحیت تھی۔ انہیں سیلون (اب سری لنکا ) کے دورے کے لیے قومی ٹیم میں منتخب کیا گیا جہاں انہوں نے سنیل گواسکر کے ساتھ 194 رنز کی شراکت داری سے متاثر کیا۔ انہیں دوبارہ 75 -1974ء کے دورہ ویسٹ انڈیز کے لیے 14 رکنی اسکواڈ میں منتخب کیا گیا لیکن حیرت انگیز طور پر پلیئنگ الیون سے باہر رکھا گیا اور اس کے بعد ان پر کبھی غور نہیں کیا گیا۔ انہوں نے اپنے باقی کیریئر میں بہت زیادہ کامیابی کے ساتھ بنگال کی نمائندگی کی۔ بوس نے اپنے کیریئر میں 78 اول درجہ میچوں میں آٹھ سنچریوں اور 17 نصف سنچریوں کی مدد سے 3757 رنز بنائے تھے۔ انہوں نے 72 وکٹیں بھی حاصل کیں۔  گوپال بوس کولکتہ کے کرکٹ کلب آف ڈھکوریا کے ہیڈ کوچ تھے۔

### انتقال

گوپال بوس کا انتقال 26 اگست 2018ء کو برمنگھم میں دل کا دورہ پڑنے سے ہوا۔

### مزید دیکھیے

* کرکٹ
* بھارت قومی کرکٹ ٹیم
* ایک روزہ بین الاقوامی
* بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات
---------

1. 1 2  "Former Bengal captain Gopal Bose passes away"۔ Times of India۔ اخذ شدہ بتاریخ August 26, 2018
[*حوالہ درکار*]

جالین پر اردو میں انقلاب برپا کرنے والے فانٹ "علوی نستعلیق" کے خالق امجد حسین علوی 1975ء میں پشاور میں ایک علمی اور مذہبی گھرانے میں پیدا ہوئے۔ آپ کے والد بزرگوار الحاج مولانا محمد زمان علوی پشاور کے جید علما میں شمارہوتے تھے۔ انہوں نے اپنی ابتدائی تعلیم پشاور اور سوات میں حاصل کی۔ اس کے بعد گورنمنٹ کالج پشاورسے بی ایس سی کرنے کے بعد پشاور یونیورسٹی سے ریاضی میں ماسٹر ڈگری حاصل کی۔ 
فن خطاطی انہیں اپنے آباواجداد سے ورثے میں ملی۔ ان کے چچا خان زمان علوی مشہور خطاط ہیں جن کے ہاتھ کی لکھی ہوئی بے شمار کتب ایران و پاکستان کے کتب خانوں کی زینت ہیں۔ امجد حسین علوی نے اپنے فانٹ سازی کا آغاز 1996ء میں پشتو میں فانٹ بنا کرکیا جوآج بھی مختلف اخبارات میں استعمال ہو رہا ہے۔ اس کے علاوہ انہوں نے صوبہ خیبر پختونخوا کی نصابی کتب کے لیے بھی ایک پشتو فانٹ تخلیق کیا تھا۔ جو بہت عرصہ رائج رہا۔ ان کے بنائے ہوئے برصغیری اسلوب کے حامل قرآنی فانٹ "المصحف"، "نورقرآن" اور "خط علوی" بھی مستعمل ہیں۔ 
مشہور زمانہ اردو فانٹ علوی نستعلیق کی تخلیق تین برس میں مکمل ہوئی۔ اس فونٹ نے انٹرنیٹ پر اردو میں انقلاب برپا کر دیا۔ اس سے پہلے نستعلیق نویسہ جات سست رفتاری کی وجہ سے جبالہ محیط عالم پر قابل استعمال نہ تھے۔ حقیقت میں یہ فانٹ نہ صرف ویب براؤزر پر بھی سبک رفتار ثابت ہوا، بلکہ ونڈوز، لینکس اور فائرفاکس میں بہت اچھی کارکردگی پیش کی۔ اس وقت بہت سے چوپال اس فونٹ کو استعمال کا theme دیتے ہیں۔
سعودی عرب بس حادثہ 2023ء سے مغالطہ نہ کھائیں۔

20 اپریل 2023 کو سعودی عرب میں کار حادثے میں خواتین اور بچوں سمیت 9 پاکستانی عمرہ زائرین جاں بحق ہوگئے۔ واقعہ القصيم کے علاقہ میں اس وقت پیش آیا جب مقتولین عمرہ ادا کرنے کے بعد مدینہ سے ریاض جا رہے تھے۔

پس منظر
-------

میڈیا کے مطابق ہلاک ہونے والے لوگ اسلام نگر کے قریبی پاکستانی دیہات اور ننکانہ صاحب کے چک 18 میں رہتے تھے۔ جاں بحق ہونے والوں میں شہباز، ذوالفقار، ماریہ، ام عمارہ، حریم، حرم، داؤد، تحریم، فاطمہ اور ابوذر شامل ہیں۔ 

یہ حادثہ 28 مارچ 2023ء کو ایک بس حادثے کے چند ہفتے بعد پیش آیا، جس کے نتیجے میں 20 عمرہ زائرین جاں بحق اور 29 دیگر زخمی ہوئے۔ اس سے پہلے کے واقعے میں، بریک فیل ہونے کی وجہ سے بس ایک پل سے ٹکرا گئی، ٹپ اوور، اور صوبہ عسیر میں آگ لگ گئی۔

رد عمل
------

حادثے کے بعد پاکستان کے وزیر اعظم شہباز شریف نے جانی نقصان پر افسوس اور دکھ کا اظہار کیا۔ انہوں نے سعودی عرب میں پاکستانی سفارتخانے کو متاثرہ خاندانوں کی ہر ممکن مدد کرنے کی بھی ہدایت کی۔ وزیراعظم نے جاں بحق ہونے والوں کے لیے اور زخمیوں کی جلد صحت یابی کے لیے دعا کی۔

مزید دیکھیں
-----------

* 2023 سعودی عرب میں بس حادثہ

حوالہ جات
---------

1. ↑  "Nine Pakistanis Dead, Three Injured In Traffic Accident Near Riyadh"
2. ↑  "Nine Pakistani Umrah pilgrims die in road accident in Saudi Arabia"۔ 19 April 2023
3. ↑  "Nine Pakistani Umrah pilgrims including women, children killed in Saudi Arabia's road accident"۔ 20 April 2023
4. ↑  "Nine Pakistani pilgrims killed in road accident in Saudi Arabia"
5. ↑  "PM directs Pakistani embassy in KSA to assist bus accident's affected people"۔ 20 April 2023
**سردار وقاص حسن موکل** ، ایک پاکستانی سیاست دان ہیں جو مئی 2013 سے مئی 2018 تک پنجاب کی صوبائی اسمبلی کے رکن رہے۔

ابتدائی زندگی اور تعلیم
-----------------------

وقاص حسن موکل 23 جون 1976 کو فیصل آباد میں پیدا ہوئے۔ انہوں نے 1994 میں گورنمنٹ کالج لاہور سے گریجویشن کیا اور معاشیات میں ماسٹر آف سائنس کی ڈگری حاصل کی جہاں انہوں نے 1997 میں لاہور سکول آف اکنامکس سے حاصل کی۔

سیاسی کیریئر
------------

وقاص حسن موکل 2013 کے پاکستانی عام انتخابات میں حلقہ پی پی 180 (قصور-VI) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔  وہ ایک ماہر زراعت، جو کہ 2013 کے عام انتخابات میں رکن صوبائی اسمبلی پنجاب منتخب ہوئے ہیں اور چیئرمین، قائمہ کمیٹی برائے مینجمنٹ اینڈ پروفیشنل ڈویلپمنٹ ڈیپارٹمنٹ کے طور پر کام کر رہے ہیں۔ ۔ ان کے والد 1985-88، 1988-90، 1990-93، 1993-96، 1997-99 اور 2002-07 کے دوران مسلسل چھ بار رکن پنجاب اسمبلی رہے اور 1988-90 اور 1997-کے دوران ڈپٹی سپیکر پنجاب اسمبلی کے طور پر کام کیا۔ 99; اور 2002-07 کے دوران پبلک ہیلتھ انجینئرنگ، مینجمنٹ اور پیشہ ورانہ ترقی کے وزیر کے طور پر۔ انہوں نے عام انتخابات 2013 میں نون لیگ کے امیدوار احسن رضا خان کو شکست دی۔

حوالہ جات
---------

1. ↑  "Punjab Assembly"۔ www.pap.gov.pk۔ اخذ شدہ بتاریخ 15 جنوری 2018
2. ↑  "Notification - Results Punjab Assembly 2013 election" (PDF)۔ ECP۔ 20 جنوری 2018 میں اصل (PDF) سے آرکائیو شدہ۔ اخذ شدہ بتاریخ 20 جنوری 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
ذاتی زندگی
----------

میرا فیلبوس (انگریزی: Mira Phailbus) سنہ 1937 میں پیداہوئیں۔ ان کا تعلق جنوبی ہندوستان کے ایک مسیحی خاندان سے ہے۔  

ان کے 3 بھائی بہن ہیں۔ شادی سے پہلا ان کا نام میرارولٹو جیوا نودھن تھا۔ 1963 میں ا نھوں نے تھیوڈور فیلبس سے شادی کی۔ ان کے چار بچے ہیں۔

تعلیم اور تعلیمی خدمات
----------------------

1995 میں ا نھوں نے کنیئرڈ کالج میں داخلہ لیا۔ 1973 میں اسی کالج میں وہ جغرافیہ کی معلمہ بنیں۔ 1969 میں وہ کنیئرڈ کالج کی نائب مدیر اور 1972 میں کنیئرڈ کالج کی مدیر بنیں۔ وہ اس دانشگاہ کی نویں اور سب سے طویل عرصے تک رہنے والی صدر معلّمہ تھیں اور چالیس سال تک اس ادارے سے وابستہ رہیں۔ 1972میں ذوالفقار علی بھٹو کی قومیانے کی حکمتِ عملی کے تحت کنیئرڈ کالج ایک قومی تعلیمی ادارہ بنا۔ میرا فیلبوس کی کوششوں سے کنیئرڈ کالج نے جامعہ کا درجہ حاصل کیا۔ اور 2004 میں انھی کے دور میں جامعہ کنیئرڈ سے ایم اے کی پہلی اسناد جاری ہوئیں۔

اعزازات
-------

* 1982 میں ڈیوڈسن کالج امریکہ سے انھیں اپنی پاکستان اور ایشیا میں تعلیم کے میدان میں کامیابیوں پر اعزازی ڈاکٹریٹ ملی۔
* 1993 میں انھوں نے تمغۂ اعزازِ فضیلت جیتا۔
* 1994 میں انھیں صدارتی تمغۂ حسنِ کارکردگی ملا۔

وہ پنجاب حکومت میں وزیر تعلیم اور وزیر اقلیتی امور رہیں۔
**عرفان علی** ،ایک ریٹائرڈ پاکستانی سرکاری ملازم ہیں جنہوں نے وفاقی سیکرٹری کے طور پر باسویں گریڈ میں خدمات انجام دیں۔ عرفان کا تعلق پاکستان ایڈمنسٹریٹو سروس سے ہے اور انہوں نے 1986 میں سول سروس میں شمولیت اختیار کی ۔

کیریئر
------

عرفان علی نے پاکستان کے پاور سیکرٹری کے طور پر خدمات انجام دیں، انہیں اگست 2018 میں وزیر اعظم عمران خان نے اس عہدے پر تعینات کیا اور جون 2020 تک اس عہدے پر رہے۔ پاور ڈویژن میں آنے سے قبل وہ وفاقی سیکرٹری نجکاری ڈویژن کے طور پر خدمات انجام دے چکے ہیں۔ وہ چیف منسٹر انسپکشن ٹیم لاہور کے چیئرمین کے طور پر بھی خدمات انجام دے چکے ہیں۔

مزید دیکھیں
-----------

* حکومت پاکستان

حوالہ جات
---------

1. ↑  "PM Imran Khan congratulates power minister, secretary on Pakistan's first load-shedding free Ramzan"۔ Geo.tv۔ 2019-06-05۔ اخذ شدہ بتاریخ 10 اگست 2019
2. ↑  "Irfan Ali made Secretary Power Division"۔ Fp.brecorder.com۔ August 31, 2018۔ اخذ شدہ بتاریخ 12 اگست 2019
3. ↑  "Target of 55,000MW energy generation set by govt: minister"۔ Mettisglobal.news۔ اخذ شدہ بتاریخ 12 اگست 2019
**خان بہادر سر شیخ عبد القادر** (15 مارچ 1874ء– 9 فروری 1950ء) پاکستان سے تعلق رکھنے والے ممتاز قانون دان، انجمن حمایت اسلام کے قائد، سابق جج لاہور ہائی کورٹ، ادبی رسالہ مخزن کے مدیر تھے۔ انہوں نے مخزن میں علامہ محمد اقبال کا ابتدائی اردو کلام شائع کیا۔

حالات زندگی
-----------

سر عبد القادر کے اجداد قصور کے مشہور قانون گو خاندان سے تعلق رکھتے تھے۔ ان کے والد شیخ فضل الدین لدھیانہ میں محکمہ مال میں ملازم تھے جہاں سر عبد القادر 1878ء میں پیداہوئے۔ ابتدائی تعلیم قصور میں حاصل کی۔ 1882ء میں ان کے والد لاہور چلے آئے اور پھر یہیں کے ہو رہے۔ عبد القادر نے ایف سی کالج میں درجہ اول میں بی اے کیا۔ 1895ء میں انگریزی اخبار پنجاب آبزرور کے نائب مدیر مقرر ہوئے اور تین سال بعد چیف ایڈیٹر ہو گئے۔ 1901ء میں انہوں نے مشہور ادبی رسالہ مخزن جاری کیا مگر 1904ء میں اخبار نویسی چھوڑ کر بیرسٹری کے لیے ولایت چلے گئے۔ وہاں تین سال قیام کیا۔ اس عرصے میں انہیں یورپ کے مشاہیر سے ملنے اور وہاں کے سماجی مسائل کو قریب سے دیکھنے کا موقع ملا۔ خیالات اور مشاہدات میں وسعت پیدا ہوئی۔ یہ وہ زمانہ تھا جب علامہ اقبال بھی یورپ میں تھے۔   

1907ء میں ملک لوٹے اور 1911ء سے 1920لائل پور (فیصل آباد) میں بحیثیت سرکاری وکیل کام کیا۔ لاہور کی کشش انہیں جلد واپس کھینچ لائی اور وہ ہائی کورٹ کے جج مقرر ہو گئے۔ 1935ء میں وزیر ہند کے مشیر ہوئے اور 1944ء میں بہاولپور میں چیف جج متعین کیے گئے ۔

وفات
----

سر شیخ عبد القادر نے 9 فروری 1950ء کو لاہور میں وفات پائی۔ وہ میانی صاحب کے قبرستان میں آسودہ خاک ہیں۔

حوالہ جات
---------
**فرزند علی درانی** (1 جنوری 1933ء - 10 دسمبر 2003ء) ایک پاکستانی ماہر آثار قدیمہ تھے جنہوں نے پاکستان میں آثار قدیمہ کے شعبے میں نمایاں خدمات انجام دیں۔ وہ وادی سندھ کی تہذیب پر اپنے کام کے لیے جانا جاتا ہے، جو دنیا کی قدیم ترین شہری تہذیبوں میں سے ایک ہے جو کہ 2600 ق م سے 1900 ق م کے درمیان جدید دور کے پاکستان اور ہندوستان کے خطے میں پروان چڑھی۔

ابتدائی زندگی اور تعلیم
-----------------------

درانی یکم جنوری 1933 ءکو ڈیرہ اسماعیل خان ، پاکستان میں پیدا ہوئے۔ انہوں نے 1961ء میں پشاور یونیورسٹی سے بیچلر آف آرٹس کی ڈگری حاصل کی اور 1965ء میں پنجاب یونیورسٹی سے آثار قدیمہ میں ماسٹر آف آرٹس کی ڈگری حاصل کی۔ انہوں نے 1971 ءمیں لندن یونیورسٹی سے آثار قدیمہ میں پی ایچ ڈی کی ڈگری بھی حاصل کی

کیریئر
------

فرزند علی درانی کے کام نے وادی سندھ کی تہذیب کے آثار قدیمہ اور تاریخ پر توجہ مرکوز کی ہے۔ اس نے پاکستان میں کئی مقامات پر کھدائی کی ہے جن میں ہڑپہ ، موہنجو داڑو اور کوٹ ڈیجی شامل ہیں۔ ان کی تحقیق نے وادی سندھ کی تہذیب کے مختلف پہلوؤں پر روشنی ڈالنے میں مدد کی ہے، بشمول اس کی سماجی تنظیم، تجارت، ٹیکنالوجی، اور مذہبی رسومات۔ 

فرزند علی درانی نے وادی سندھ کی تہذیب اور پاکستانی آثار قدیمہ کے دیگر پہلوؤں پر بھی وسیع پیمانے پر لکھا ہے۔ ان کی چند قابل ذکر اشاعتوں میں "ہڑپہ میں کھدائی"، "سندھ تہذیب: قدیم پاکستان کی عوامی تاریخ،" اور "بلوچستان آثار قدیمہ کا منصوبہ: ایک جائزہ" شامل ہیں۔ وہ پاکستان میں محکمہ آثار قدیمہ اور میوزیم کے ڈائریکٹر بھی رہ چکے ہیں۔۔  

آثار قدیمہ کے شعبے میں ان کی خدمات کے اعتراف میں، درانی کو کئی ایوارڈز اور اعزازات ملے ہیں، جن میں 1991ء میں صدر کا پرائیڈ آف پرفارمنس ایوارڈ، 2002ء میں ستارہ امتیاز ایوارڈ، اور 2011ء میں آرڈر آف دی برٹش ایمپائر شامل ہیں ۔

میراث
-----

درانی کے کام نے وادی سندھ کی تہذیب اور پاکستانی آثار قدیمہ کو سمجھنے میں اہم کردار ادا کیا ہے۔ ان کی تحقیق نے وادی سندھ کی تہذیب کے مختلف پہلوؤں پر روشنی ڈالنے میں مدد کی ہے، اور ان کی اشاعتوں نے پاکستانی آثار قدیمہ کے بارے میں علم کو وسیع تر سامعین تک پہنچانے میں مدد کی ہے۔ ان کی میراث آثار قدیمہ کے ماہرین اور مورخین کی آئندہ نسلوں کو متاثر کرتی رہے گی۔

حوالہ جات
---------

1. ↑
2. ↑
3. ↑
4. ↑  "Indus Valley Civilisation: Extending the roots of our ancestry"۔ 18 November 2015
میرعلی تبریزی کی خطاطی کا نمونہ
میرعلی تبریزی کی خطاطی کا نمونہ
**میرعلی تبریزی** ( وفات: 856ھ/ 1452ء) خط نستعلیق کے بانی ہیں جو فارسی، پشتو، کھوار اور اردو لکھنے کے لیے عام طور پر استعمال ہوتا ہے۔ میر علی تبریزی نے دو رسمہائے خط نسخ اور تعلیق کی خصوصیات کو ملا کر ایک نیا خط بنایا جسے **نستعلیق** کہا جاتا ہے۔
ان کی زندگی کا زیادہ عرصہ تبریز میں گزرا وہ ماہر خطاط ہونے کے علاوہ ایک شاعر بھی تھے۔

میرعلی تبریزی کے بارے میں یہ بھی کہا جاتا ہے کہ ایک رات انہوں نے خواب میں ہنسوں کو اڑتے ہوئے دیکھا اور دورانِ پرواز ان کے لچکدار جسم اور ان کے پروں کی خوبصورت حرکت سے متاثر ہوکر بیدار ہونے پر عبارت کے الفاظ کو تعلیق کی خمداری اور نسخ کی ہندساتی خصوصیات آپس میں امتزاج کر کہ نستعلیق خط کو ایجاد کیا۔ جس طرح ہنس کے پروں کی طوالت اور خوبصورتی دیکھنے والے اور ہنس کی محو پرواز حرکات پر مختلف ہوا کرتی ہیں اسی طرح نستعلیق میں بھی ایک ہی حرف کو متعدد سیاق و سباق کے لحاظ سے مختلف انداز دیا جاتا ہے۔

حالات زندگی
-----------

میرعلی تبریزی ہرات (موجودہ افغانستان) میں چودہویں صدی میں پیدا ہوئے۔ انہیں کئی مرتبہ **میر علی ہروی** جو سولہویں صدی کے نستعلیق کاتب شاہی تھے، بھی سمجھا جاتا ہے لیکن دراصل یہ دو الگ شخصیات ہیں۔ ان کے بارے میں زیادہ معلومات تاریخی طور پر دستیاب نہیں۔ ان کی وفات 856ھبمطابق 1452ءمیں ہوئی۔ ان کی ولادت کے بارے میں ابہام پایا جاتا ہے جو 1320ء یا 1340ء ہو سکتی ہے۔ انہیں **قدوة الکتاب** کے لقب سے جانا جاتا ہے۔

کارہائے نمایاں
--------------

میر علی تبریزی نے ایک رات خواب میں ہنسوں (پرندہ) کو پرواز کرتے دیکھا اور دورانِ پرواز ان کے جسم کی لچک اور پَروں کو خوب صورت انداز سے حرکت کرتا دیکھ کر انھیں‌ بہت اچھا لگا۔ بیدار ہونے پر میر علی تبریزی کو اپنا خواب یاد آیا، ان کے ذہن میں یہ خیال بھی آیا کہ تعلیق کی خم داری اور نسخ کی ہندساتی خصوصیات کے امتزاج کا تجربہ کیا جائے۔ انھوں نے ایسا کیا اور یوں خطِ ‌نستعلیق نے وجود پایا۔

مزید دیکھیں: خط نستعلیق

حوالہ جات
---------

1. 1 2
2. ↑  S. Brent Plate, "Religion, art, and visual culture: a cross-cultural reader",Palgrave Macmillan, 2002. pg 93:"precision of tradition still allows for creativity, and there is a telling story of a famous Persian calligrapher, Mir Ali Tabrizi (died c. 1420 CE),"
3. ↑  Religion, art, and visual culture. by S. brent
4. ↑  عارف حسین (مارچ 9, 2021)۔ "وہ خواب جو خطِ ‌نستعلیق کی ایجاد کا سبب بنا"۔ اے آر وائی اردو نیوز۔ ARY  تحقق من التاريخ في: `|date=` (معاونت)

| * د
* ب
* ت
موضوعات اردو |
| --- |
| 
* تاریخ
* ابجد
* قواعد
* صوتیات
* اطلاعیات
* لغت
* نستعلیق
* اردو بریل
* رومن اردو
* فجی اردو
* فصیح الدین و بیگم رومن سازی
* ادب
	+ مصنفین
	+ شاعری
	+ شعرا
* اردو ہندی تنازع
* اردو تحریک
* دکنی
* حیدر آبادی اردو
* کھڑی بولی
* ہندوستانی
* برطانیہ میں اردو
* ترقی پسند تحریک

 |
**ہیمنڈ ایلن فرلونج** (پیدائش: 19 جون 1934ء) ایک سابق کرکٹ کھلاڑی ہے جس نے 1955ء اور 1956ء کے درمیان ویسٹ انڈیز کے لیے تین ٹیسٹ کھیلے ۔

### کرکٹ کیریئر

فرلونج نے 1954-55ء میں ٹرینیڈاڈ کے لیے اپنا فرسٹ کلاس ڈیبیو کیا، جیف اسٹولمیئر کے ساتھ بیٹنگ کا آغاز کیا۔ اپنے تیسرے میچ میں، دورہ کرنے والے آسٹریلیا کے خلاف، انہوں نے 57 اور ناٹ آؤٹ 150 رنز بنائے۔ انہیں پانچویں ٹیسٹ کے لیے ٹیم میں شامل کیا گیا، جان ہولٹ کے ساتھ اوپننگ کرتے ہوئے، اور 4 اور 28 رنز بنائے۔ انہوں نے 1955-56ء میں ویسٹ انڈیز کی ٹیم کے ساتھ نیوزی لینڈ کا دورہ کیا۔ وہ دوسرے ٹیسٹ میں اسکور کرنے میں ناکام رہے، لیکن چوتھے ٹیسٹ میں واپس آئے جب انہوں نے پہلی اننگز میں 64 کے ساتھ کم اسکور والے میچ میں 145 کے مجموعی سکور پر سب سے زیادہ اسکور کیا، یہ نیوزی لینڈ کی پہلی ٹیسٹ فتح تھی۔  ڈک برٹینڈن نے اس اننگز کے بارے میں کہا کہ فرلونج کے "دو آنکھوں والے موقف نے اسے خاص طور پر سیمرز کے لیے کمزور بنا دیا تھا لیکن وہ 210 منٹ تک مہارت اور مضبوط دل کے ساتھ کھیلے"۔  اس نے ٹرینیڈاڈ کے لیے اگلے چھ سیزن میں کچھ اور میچ کھیلے، 1960-61ء میں بارباڈوس کے خلاف 106 اور 45 رنز بنائے  (بطور کپتان ان کا واحد کھیل)، اور اپنا آخری اول درجہ میچ 1961-62ء میں کھیلا۔ اس کے بھائی کارل اور کینتھ بھی ٹرینیڈاڈ کے لیے کھیلے۔ ان سب نے ایک ساتھ جو میچ کھیلا وہ بارباڈوس کے خلاف تھا جب ہیمنڈ نے ٹیم کی کپتانی کی۔

حوالہ جات
---------

1. ↑  New Zealand v West Indies, Auckland 1955-56
2. ↑  Dick Brittenden, *The Finest Years*, A.H. & A.W. Reed, Wellington, 1977, p. 9.
3. ↑  Trinidad v Barbados 1960-61
**طفیل ہوشیارپوری** (پیدائش: 17 جولائی، 1914ء - وفات: 4 جنوری، 1993ء) پاکستان سے تعلق رکھنے والے اردو پنجابی زبان کے ممتاز شاعر، فلمی نغمہ نگار اور صحافی تھے۔

حالات زندگی
-----------

طفیل ہوشیارپوری 17 جولائی، 1914ء کو ہوشیارپور، اترپردیش، برطانوی ہندوستان میں پیدا ہوئے۔ انھوں نے ہوشیاپور کے اسکول سے بطور استاد ملازمت کی ابتدا کی۔ تحریک پاکستان متحرک کارکن تھے اور تحریک پاکستان کے اجتماعات میں شاعری پڑھتے تھے۔ اسی پاداش میں اسکول کی ملازمت سے نکال دیے گئے۔ مشہور اداکار آغا سلیم رضا نے انھیں فلمی پروڈیوسروں سے متعارف کریا۔ انھوں نے 1946ء میں فلمی نغمہ نگاری کی ابتدا کی۔ تقسیم ہند کے بعد ہوشیارپور سے لاہور منتقل ہو گئے اور صحافت کو ذریعۂ روزگار بنایا۔ لاہور سے روزنامہ محفل اور ہفت روزہ صاف گو نکالا۔ 1952ء میں ریڈیو پاکستان میں ملازمت اختیار کی۔ 1950ء کی دہائی میں ان کا فلمی نغمہ نگاری کے حوالے سے مصروف ترین وقت گزارا۔ انھوں نے جن فلموں کے نغمات تحریر ان میں ریحانہ، چپکے چپکے، پرائے بس میں، گلنار، شمی، دلا بھٹی، بے قرار، چن ماہی، پتن، سرفروش، چنگیز خان، موسیقار، شعری بابو، روحی، وعدہ اور قسمت شامل ہیں۔ ان کے شعری مجموعوں میں 'رحمت یزداں' (نعتیہ کلام)، 'تجدید شکوہ'، 'شعلہ جام'، 'ساغر خورشید'، 'جام مہتاب' اور 'میرے محبوب وطن' شامل ہیں۔

تصانیف
------

* رحمت یزداں (نعتیہ کلام)
* تجدید شکوہ
* شعلہ جام
* ساغر خورشید
* جام مہتاب
* میرے محبوب وطن

نمونۂ کلام
----------

غزل

|  |  |  |
| --- | --- | --- |
|  انجُمن انجُمن شناسائی |  |  دل کا پھر بھی نصیب تنہائی |
|  خُشک آنکھوں سے عمر بھرروئے  |  |  ہو نہ جائے کسی کی رسوائی |
|  جب کبھی تم کو بُھولنا چاہا  |  |  انتقاماً تمہاری یاد آئی |
|  جب کسی نے مزاجِ غم پوچھا  |  |  دل تڑپ اُٹھا، آنکھ بھر آئی |
|  جذبۂ دل کا اب خدا حافظ |  |  حُسن مُحتاج، عشق سودائی |

* "اللہ کی رحمت کا سایا توحید کا پرچم لہرایا
* اے مردِ مجاہد جاگ ذرا اب وقتِ شہادت ہے آیا"

اعزازات
-------

طفیل ہوشیاپوری کو ادبی خدمات کے اعتراف میں حکومت پاکستان نے صدارتی تمغا برائے حسن کارکردگی سے نوازا۔

وفات
----

طفیل ہوشیارپوری 4 جنوری، 1993ء کو لاہور، پاکستان میں وفات پاگئے۔ وہ لاہور کے ماڈل ٹاؤن کے قبرستان میں سپردِ خاک ہوئے۔

حوالہ جات
---------

1. 1 2  طفیل ہوشیارپوری، *سوانح و تصانیف ویب*، پاکستان
2. 1 2 3  ص 716، *پاکستان کرونیکل*، عقیل عباس جعفری، ورثہ / فضلی سنز، کراچی، 2010ء
3. 1 2  طفیل ہوشیاپوری، پاکستان فلم میگزین،مظہر اقبال کا پاکستان ڈنمارک[*مردہ ربط*]
رابڑی دیوی یادیو (پیدائش 1 جنوری 1956) ایک ہندوستانی سیاست دان ہیں جنہوں نے تین بار بہار کی وزیر اعلیٰ کی حیثیت سے خدمات انجام دیں، یہ عہدہ سنبھالنے والی آج تک کی پہلی اور واحد خاتون ہیں۔ وہ بہار کی قانون ساز کونسل، بہار ودھان پریشد کی رکن ہیں۔وہ بھارتی سیاست دان لالو پرساد یادیو کی اہلیہ ہین جو بہار کے سابق وزیر اعلیٰ اور بھارت کے سابق وزیر ریلوے  ہین ۔وہ تیجسوی یادیو بہار کے سابق نائب وزیر اعلیٰ اور قائد حزب اختلاف کی والدہ ہیں۔ وہ بہار قانون ساز کونسل میں اپوزیشن لیڈر بھی  ہیں۔

### سیاسی کیریئر

رابڑی دیوی 25 جولائی 1997 کو بہار کی پہلی خاتون وزیر اعلیٰ بنیں، جب ان کے شوہر لالو پرساد یادو کو چارہ گھوٹالے سے متعلق بدعنوانی کے الزامات میں ان کے خلاف وارنٹ گرفتاری جاری ہونے کے بعد استعفیٰ دینے پر مجبور کیا گیا تھا۔

2005 میں بہار کی وزیر اعلیٰ رابڑی دیوی نے وزیر اعظم منموہن سنگھ کو قومی امدادی فنڈ کے لیے 10 کروڑ روپے کا چیک پیش کیا

دیوی راگھوپور سیٹ سے بہار ودھان سبھا کے لیے تین بار منتخب ہوئیں۔ 2010 کے بہار قانون ساز اسمبلی کے انتخابات میں، رابڑی دیوی نے دو سیٹوں: راگھوپور اور سون پور اسمبلی سیٹوں سے الیکشن لڑا، لیکن  وہ دونوں سیٹین ہار گئیںاور ان کی پارٹی  جہاںراشٹریہ جنتا دل  صرف 22 سیٹیں جیت سکی۔انہوں نے 2014 کے لوک سبھا انتخابات میں سرن سے انتخاب لڑا لیکن وہ بی جے پی کے راجیو پرتاپ روڈی سے ہار گئیں۔

### تنقید

بہار کی وزیر اعلیٰ کے طور پر دیوی کی تقرری کو ہندوستانی سیاسی تاریخ کا سب سے غیر متوقع اور عجیب فیصلہ سمجھا جاتا ہے وہ اپنی ناخواندگی اور ناتجربہ کاری کی وجہ سے شدید طنزیہ تنقید اور سخت مخالفت کی زد میں آئیں۔

### ذاتی زندگی

رابڑی دیوی 1956 میں گوپال گنج، بہار میں پیدا ہوئیں۔ ان کا نام  خاندان کے رواج کے مطابق ایک ہندوستانی مٹھائی کے نام پر رکھا گیا ہے۔ ان کی بہنوں کے نام بھی اسی طرح جلیبی، رسگلہ اور پان ہیں۔ رابڑی دیوی نے 1973میں لالو پرساد یادو سے 17 سال کی عمر میں شادی کی اور ان کے نو بچے ہیں، سات لڑکیاں اور دو لڑکے۔ ان کے چھوٹے بیٹے تیجاشوی یادو نے بہار کے 4 ویں نائب وزیر اعلیٰ کے طور پر خدمات انجام دیں اور فی الحال وہ بہار قانون ساز اسمبلی میں قائد حزب اختلاف کے طور پر خدمات انجام دے رہے ہیں، جو عہدہ سنبھالنے والے سب سے کم عمر شخص ہیں۔

حوالہ جات
---------

1. 1 2
2. ↑  Farz Ahmed (1997-08-11)۔ "Dragged from the kitchen to Bihar Assembly, Rabri Devi learns politics fast : Cover Story - India Today"۔ انڈیا ٹوڈے۔ 27 مارچ 2017 میں اصل سے آرکائیو شدہ۔ اخذ شدہ بتاریخ 31 جنوری 2017  الوسيط `|url-status=` تم تجاهله (معاونت)
3. ↑  Dipak Mishra (2017-02-17)۔ "Proxy rule lessons from Bihar"۔ دی ٹیلی گراف (بھارت)۔ 27 مارچ 2017 میں اصل سے آرکائیو شدہ۔ اخذ شدہ بتاریخ 27 مارچ 2017  الوسيط `|url-status=` تم تجاهله (معاونت)
4. ↑  "RJD Mobbed: Rabri Devi Loses Both Her Seats"۔ 12 جون 2018 میں اصل سے آرکائیو شدہ۔ اخذ شدہ بتاریخ 10 جون 2018  الوسيط `|url-status=` تم تجاهله (معاونت)
5. ↑  "Rabri loses in both seats"
6. ↑  "rediff.com: The Rediff Interview/ Rabri Devi"۔ Rediff.com۔ 14 نومبر 2005 میں اصل سے آرکائیو شدہ۔ اخذ شدہ بتاریخ 25 مارچ 2016  الوسيط `|url-status=` تم تجاهله (معاونت)
7. ↑  "Profile: Laloo to the Prasad Yadav"۔ BBC۔ 2006-12-18۔ 22 فروری 2007 میں اصل سے آرکائیو شدہ۔ اخذ شدہ بتاریخ 25 مارچ 2016  الوسيط `|url-status=` تم تجاهله (معاونت)
8. ↑  "rediff.com: The Rediff Interview/ Rabri Devi"۔ Rediff.com۔ 24 اگست 2005 میں اصل سے آرکائیو شدہ۔ اخذ شدہ بتاریخ 25 مارچ 2016  الوسيط `|url-status=` تم تجاهله (معاونت)
**اسان کمارن** (انگریزی: Kumaran Asan، ملیالم= എൻ. കുമാരൻ ആശാൻ)، پیدائش: 12 اپریل 1873ء - وفات: 16 جنوری، 1924ء) ہندوستان سے تعلق رکھنے والے ملیالم زبان کے شاعر، سماج مصلح اور فلسفی تھے۔ وہ بیسویں صدی کی پہلی سہ ماہی کے دوران ملیالم شاعری میں انقلاب کی ابتدا کی وجہ سے مشہور ہیں۔ انہوں نے ملیالم شاعری کو مابعدالطبیعاتی عناصر سے غنائی عناصر میں تبدیل کیا۔ ان کی شاعری اخلاقی اور روحانی مواد، شاعرانہ ارتکاز اور ڈرامائی سیاق و سباق سے نمایاں ہے۔ وہ نارائن گرو کے شاگرد میں سے ایک ہیں۔ انہیں 1922ء میں مدراس یونیورسٹی کی جانب سے ​**مہا کوی** کے لقب سے نوازا گیا جس کا مطلب ہے **عظیم شاعر** ہے۔

حالات زندگی
-----------

اسان کمارن 12 اپریل 1873ء کو چیرائن کیژو تحصیل، تروواننتاپورم، تراونکور، برطانوی ہندوستان میں ایک غریب گھرانے میں پیدا ہوئے۔ اٹھارہ سال کی عمر میں گاؤں میں ملیالم اور سنسکرت کی تعلیم حاصل کی۔ پھر اس کی تکمیل کے لیے بنگلور اور کولکاتا کا سفر کیا۔ سینٹرل ہندو کالج کولکاتہ سے **ترکا سسترا** اور انگریزی کی تعلیم حاصل کی۔ وہاں قیام کے زمانے میں انگریزی اور جدید بنگالی ادب سے کافی متاثر ہوئے۔ اسان ملیالم ادب کے دورِ جدید کا نمائندہ شاعر تسلیم کیا جاتا ہے۔ ان کا کارنامہ یہ ہے کہ انہوں نے سنسکرت کے مشکل الفاظ کو سادہ ملیالم زبان میں روپ دیا اور لفظی بازی گری کو معنی آفرینی پر ترجیح دی۔ انگریزی اور جدید بنگالی کے اثرات کے زیرِ اثر ان کی شاعری نے ایک نئے دبستان کو جنم دیا۔ اسان کمارن کے بے شمار کارنامے ہیں۔ اس کی پہلی نظم **وینا پؤؤ** (افتادہ پھول) جو 1908ء میں شائع ہوئی جو کہ ملیالم ادب کا قیمتی ورثہ ہے۔ یہ نظیم ایک علامتی نوحہ ہے جس میں زندگی کے مختلف پہلوؤں پر گہری روشنی ڈالی گئی ہے۔ **تلئین** (1911ء) اور **لیلا** (1914ء ) دونوں عشقیہ نظمیں ہیں۔ ان میں مروجہ کلاسیکی روایات سے انحراف کیا گیا ہے۔**پرارودنم** (1919ء) ایک مرثیہ ہے جو معاصر ادیب راج راجہ ورما کی موت پر لکھا گیا ہے۔ **درواستھا** (1923ء) اور **جنڈالہ بھکشکی** (1923ء) وونوں نظمیں ذات پات کے نظام کے خلاف ہیں۔ **چنتا وستھایا** (مطبوعہ 1919ء) ان کی شاکار نظم ہے۔ **سیتا** میں استغراق کی کیفیت ہے۔ **کرونا** وجودِ انسانی کا گہرا اور وسیع مطالعہ ہے۔ اسی سلسلے میں **ونمالا** اور **کرما** کے نام بھی قابل ذکر ہیں۔

وفات
----

اسان کمارن 16 جنوری 1924ء کو دریائے پالانا میں کشتی الٹنے کے سبب ڈوبنے سے وفات کر گئے۔

حوالہ جات
---------

1. ↑  جامع اردو انسائکلوپیڈیا (جلد 1، ادب)، قومی کونسل برائے فروغ اردو زبان نئی دہلی، 2000ء، ص 42
2. ↑  "Biography on Kerala Sahitya Akademi portal"۔ Kerala Sahitya Akademi portal۔ 2019-03-02۔ اخذ شدہ بتاریخ 02 نومبر 2023
3. ↑  "Kumaranasan Biography Kerala PSC"۔ pscteacher.com (بزبان انگریزی)۔ 2019-03-03۔ 06 مارچ 2019 میں اصل سے آرکائیو شدہ۔ اخذ شدہ بتاریخ 03 مارچ 2019  الوسيط `|url-status=` تم تجاهله (معاونت)

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 23277221
* ایل سی سی این: n50052016
* آئی ایس این آئی: 0000 0000 8364 7360
* جی این ڈی: 131636561

 |
**ہیر** (انگریزی: *Heer*)، پنجابی زبان میں 1955ء میں شہرہ آفاق رومانی داستان ہیر رانجھا پر مبنی پاکستانی فلم تھی۔ اس فلم میں ہیر کا کردار سورن لتا اور رانجھا کا کردار عنایت حسین بھٹی نے ادا کیا۔

فلم ہیر 28 اکتوبر، 1955ء میں نمائش کے لیے پیش ہوئی۔ اس فلم کے فلم ساز جے سی آنند، ہدایت کار نذیر، کہانی کار بابا عالم سیاہ پوش، موسیقار صفدر حسین اور نغمہ نگار حزیں قادری اور بابا عالم سیاہ پوش تھے۔

اداکار
------

| اداکار / اداکارہ | کرادار |
| --- | --- |
| عنایت حسین بھٹی | رانجھا |
| سورن لتا | ہیر |
| اجمل | کیدو |
| زینت بیگم | سہتی |
| نذر | سیدا کھیڑا |
| ریکھا | مالکی |

موسیقی
------

اس فلم کی موسیقی صفدر حسین نے ترتیب دی جبکہ نغمات حزیں قادری اور بابا عالم سیاہ پوش نے تحریر کیے۔ صفدر حسین کی بطور موسیقار یہ پہلی فلم تھی۔ مگر انھوں نے اپنی انتھک محنت اور لگن سے اس فلم کے نغمات کو سپر ہٹ بنا دیا۔ ہیر موسیقی کے لحاظ سے پاکستان کی بہترین فلم شمار کی جاتی ہے اور آج بھی اس کے دلکش نغمے عوام میں روزِ اول کی طرح مقبول ہیں۔ اس فلم کے گلوکاروں میں زبیدہ خانم، عنایت حسین بھٹی، امداد حسین اور منور سلطانہ شامل ہیں۔

نغمات
-----

| نمبر شمار | گانا | گلوکار / گلوکارہ |
| --- | --- | --- |
| 1 | اساں جان کے میت لئی اکھ وے | زبیدہ خانم |
| 2 | اکھاں ملائیاں گلابی نیناں نال جی | زبیدہ خانم |
| 3 | اُڈی اُڈی جاواں ہوا دے نال | منور سلطانہ |

حوالہ جات
---------

1. 1 2 3  ص 116، پاکستان کرونیکل، عقیل عباس جعفری، ورثہ / فضلی سنز، کراچی، 2010ء
2. ↑  ہیر، آئی ایم بی ڈی ڈاٹ کام
**مقدس اشرف** (پیدائش27 جولائی 1987 لاہور) ایک پاکستانی پیشہ وراسکواش کھلاڑی ہیں ۔ نومبر 2020 تک وہ دنیا میں 133 نمبر پر رہیں۔

### ذاتی زندگی

مقدس اشرف کے والد محمد اشرف ہیں۔ مقدس اشرف 27 جولائی 1987 کو پاکستان کے شہر لاہور میں پیدا ہوئیں۔

### قومی کیرئیر

مقدس اشرف قومی مقابلوں میں واپڈا کی نمائندگی کرتی ہیں۔ نومبر 2019 میں پشاور میں منعقدہ نیشنل گیمز میں انہوں نے خواتین کی ٹیم ایونٹ میں چاندی کا تمغا جیتا۔

اس سے قبل وہ سنگلز کوارٹر فائنل میں پاکستان آرمی کی مدینہ ظفر سے ہار گئیں۔

### ساؤتھ ایشین گیمز

وہ اس ٹیم کا حصہ تھیں جس نے 2004 میں پاکستان کے شہر اسلام آباد میں ہونے والی ساؤتھ ایشین گیمز میں شرکت کی تھی۔انہوں نے خواتین کی ٹیم ایونٹ میں چاندی کا تمغا اور انفرادی ایونٹ میں کانسی کا تمغا جیتا 2006 میں وہ ایک بار پھر اس ٹیم کا حصہ بن گئیں جس نے سری لنکا کے شہرکولمبو میں منعقدہ ساؤتھ ایشین گیمز میں حصہ لیا تھا اور ٹیم ایونٹ میں کانسی کا تمغا جیتا تھا کسی بھی خواتین کی ٹیم کو 2010  میں مقابلہ کے لئے نہیں بھیجا گیا تھا اور انہیں 2016 کے کھیلوں میں بھی شامل نہیں کیا گیا تھا  ایک دہائی کے وقفے کے بعد 2019 میں وہ ایک بار پھر نیپال کے شہر کھٹمنڈو میں منعقدہ ساؤتھ ایشین گیمز 2019 میں بھیجی گئی ٹیم کا حصہ تھیں انہوں نے خواتین کی ٹیم ایونٹ میں چاندی کا تمغا جیتا

### پروفیشنل

2005 میں مقدس اشرف نے پیشہ ورانہ زندگی کا آغاز کیا ہے اس وقت وہ عبد الرشید  کی کوچنگ کر رہی ہیں 2018 میں لاہور میں منعقدہ فیلیٹی کی انٹرنیشنل ویمن اسکواش چیمپینشپ میں کوارٹر فائنل میں انہوں نے ساتھی دیسی کی خاتون اور نمبر 1 سیڈ مدینہ ظفر کو 3 سیٹ سے 2 (7-11، 14–12، 6) سے شکست دی ۔

حوالہ جات
---------

1. ↑  اسکوائش انفو کھلاڑی آئی ڈی:  — اخذ شدہ بتاریخ: 4 مئی 2022
2. ↑  "Moqaddas Ashraf – Professional Squash Association"۔ psaworldtour.com۔ اخذ شدہ بتاریخ 22 نومبر 2020
3. 1 2  Khilari۔ "WAPDA & Army win Golds in National Games 2019 squash team events – Khilari"۔ www.khilari.com.pk (بزبان انگریزی)۔ اخذ شدہ بتاریخ 22 نومبر 2020
4. ↑  9th SAF Games Punjab Sports Board. Retrieved 22 نومبر 2020.
5. ↑  10th SAF Games Punjab Sports Board. Retrieved 22 نومبر 2020.
6. ↑  11th SAF Games Punjab Sports Board Retrieved 22 نومبر 2020
7. ↑  12th SAF Games Punjab Sports Board. Retrieved 22 نومبر 2020
8. ↑  Squash 13th South Asian Games, Nepal, Pakistan Sports Board. Retrieved 22 نومبر 2020.
9. ↑  "Squash Info | Moqaddas Ashraf | Squash"۔ www.squashinfo.com۔ اخذ شدہ بتاریخ 22 نومبر 2020
10. ↑  "Moqaddas Ashraf (Info) – Professional Squash Association"۔ www.allambritishopen.com۔ اخذ شدہ بتاریخ 22 نومبر 2020  الوسيط `|url-status=` تم تجاهله (معاونت)[*مردہ ربط*]
11. ↑  "Tournaments – Professional Squash Association"۔ www.allambritishopen.com۔ اخذ شدہ بتاریخ 22 نومبر 2020 [*مردہ ربط*]
**سائمن اٹائی** (پیدائش: 19 ستمبر 1999ء) پاپوا نیو گنی کے کرکٹر ہیں۔ دسمبر 2017ء میں اسے 2018 کے انڈر 19 کرکٹ ورلڈ کپ کے لیے پاپوا نیو گنی کے اسکواڈ میں شامل کیا گیا۔ وہ ٹورنامنٹ میں پاپوا نیو گنی کے لیے چھ میچوں میں 116 رنز کے ساتھ سب سے زیادہ رنز بنانے والے کھلاڑی تھے۔ اپریل 2019 میں، اسے نمیبیا میں 2019 کے آئی سی سی ورلڈ کرکٹ لیگ ڈویژن ٹو ​​ٹورنامنٹ کے لیے پاپوا نیو گنی کے اسکواڈ میں شامل کیا گیا۔ اس نے 26 اپریل 2019 کو ICC ورلڈ کرکٹ لیگ ڈویژن ٹو ​​ٹورنامنٹ 2019 میں پاپوا نیو گنی کے لیے اپنا لسٹ اے ڈیبیو کیا۔ پاپوا نیو گنی ٹورنامنٹ میں ٹاپ چار مقامات پر رہا، اس لیے اسے ایک روزہ بین الاقوامی (ODI) کا درجہ حاصل ہوا۔ اتائی نے اپنا ODI ڈیبیو پاپوا نیو گنی کے لیے 27 اپریل 2019 کو امریکہ کے خلاف ٹورنامنٹ کے تیسرے مقام کے پلے آف میں کیا۔ اس نے پاپوا نیو گنی کے لیے 8 جولائی 2019 کو ساموا کے خلاف 2019 پیسیفک گیمز میں مردوں کے ٹورنامنٹ میں اپنا ٹوئنٹی 20 انٹرنیشنل (T20I) ڈیبیو کیا۔ ستمبر 2019 میں، اسے متحدہ عرب امارات میں 2019 کے ICC T20 ورلڈ کپ کوالیفائر ٹورنامنٹ کے لیے پاپوا نیو گنی کے اسکواڈ میں شامل کیا گیا۔ اگست 2021 میں، اتائی کو 2021 کے ICC مینز T20 ورلڈ کپ کے لیے پاپوا نیو گنی کے اسکواڈ میں شامل کیا گیا۔

حوالہ جات
---------
**ایشاع بنت فاقوذا / فاقوذ** زکریا کی زوجہ اور مریم بنت عمران کی والدہ حنہ کی بہن تھیں۔ وہ حنہ سے بڑی تھیں، بعض کہتے ہیں کہ وہ چھوٹی تھیں۔

اولاد
-----

ایشاع بانجھ تھیں، جس کی وجہ سے وہ بے اولاد تھے۔ وہ بوڑھی ہو چکی تھیں اور ظاہراً اولاد ہونے کے امکانات بھی ختم ہو چکے تھے، لیکن جب زکریا نے مریم کے پاس بے موسمی نہایت اعلیٰ قسم کے پھل دیکھے، تو اُن کے ذہن میں خیال آیا کہ جب میرا رب بے موقع پھل عطا کر سکتا ہے، تو اس کے لیے اولاد دینا کیا مشکل ہے۔ انھوں نے رب سے دعا کی،  هُنَالِكَ دَعَا زَكَرِيَّا رَبَّهُ قَالَ رَبِّ هَبْ لِي مِن لَّدُنْكَ ذُرِّيَّةً طَيِّبَةً إِنَّكَ سَمِيعُ الدُّعَاء   اللہ نے ان کی اس دُعا کو قبول کیا اور فرشتوں کو حکم دیا کہ جاؤ اور میرے نیک بندے زکریا کو بیٹے کی بشارت دے دو،  فَنَادَتْهُ الْمَلآئِكَةُ وَهُوَ قَائِمٌ يُصَلِّي فِي الْمِحْرَابِ أَنَّ اللّهَ يُبَشِّرُكَ بِيَحْيَـى مُصَدِّقًا بِكَلِمَةٍ مِّنَ اللّهِ وَسَيِّدًا وَحَصُورًا وَنَبِيًّا مِّنَ الصَّالِحِينَ

حوالہ جات
---------

1. ↑  القرآن الکریم، سورہ آل عمران، آیت 38.
2. ↑  القرآن الکریم، سورہ آل عمران، آیت 39.
**سیکریٹ میجک کنٹرول ایجنسی** (انگریزی: Secret Magic Control Agency، روسی: Ганзель, Гретель и Агентство Магии
) ایک 2021 روسی کمپیوٹر متحرک جاسوس فنسیسی ایڈونچر مزاحیہ خاندانی فلم ہے۔ فلم کو وزٹ انیمیشن ، سی ٹی بی فلم کمپنی اور کیو ای ڈی انٹرنیشنل نے پروڈیوس کیا ہے۔

کہانی
-----

ہینسل اور گریٹل نے جادوئی جنگل میں ناقابل یقین مہم جوئی کا تجربہ کیا ، جہاں وہ پریوں کی کہانی کے بہت سے کرداروں سے ملتے ہیں۔ گریٹیل ٹاپ خفیہ جادوئی سیکیورٹی ایجنٹوں میں سے ایک ہے۔ اسے صدی کے جرم کی تفتیش کا کام سونپا گیا تھا: بادشاہ کا پراسرار گمشدگی۔ پہلے سے ہی ایک مشکل معاملہ اس حقیقت کی وجہ سے زیادہ مشکل ہو گیا ہے کہ اس کا بھائی ہینسل اس کا ساتھی بن جاتا ہے۔ یہ ایک معروف نقالی ہے جو سپر ایجنٹ کی ناقابل تردید شہرت پر سایہ ڈالتا ہے۔ لیکن شاید یہ اس کی تدبیریں ہیں جو آپ کو بادشاہ تلاش کرنے اور بادشاہی کو بچانے میں مدد فراہم کریں گی۔ وہ ایک ساتھ مل کر جادو کی دنیا کے خوفناک رازوں کو داخل کریں گے ، برائی کی قوتوں سے لڑیں گے اور ایک زبردست جادوگرنی کو چیلنج کریں گے۔

حوالہ جات
---------

1. ↑  BBFC۔ "Secret Magic Control Agency"۔ www.bbfc.co.uk (بزبان انگریزی)۔ اخذ شدہ بتاریخ 26 مارچ 2021

بیرونی روابط
------------

* سیکریٹ میجک کنٹرول ایجنسی آئی ایم ڈی بی پر (انگریزی میں)
* **سیکریٹ میجک کنٹرول ایجنسی** روٹن ٹماٹوز (Rotten Tomatoes) پر
شیر.
**شیر** ممالیہ جماعت (mammals) اور خاندان بلی کی نسل Felidae سے تعلق رکھتے ہیں۔ ہندی میں انہیں باگھ اور انگلش میں Tiger کہا جاتا ہے۔ اپنے مضبوط، طاقتور اور شاندار جسم کی بدولت شیر بہترین شکاری ہوتے ہیں۔ شیر کو بطور علامت طاقتور، بہادر، ظالم اور سنگدل استعمال کیا جاتا ہے۔

وضاحت
-----

کرہ ارض پر یہ سب سے بھاری بلی ہے۔ شیر کا جسم چوڑا اور طاقتور ہوتا ہے۔ بالغ نر کا وزن تقریباً 200 سے 320 کلو گرام تک اور مادہ کا تقریباً 120 سے 180 کلو گرام تک ہوتا ہے۔ جسم کی لمبائی 140 سے 280 سنٹی میٹر تک ہوتی ہے۔ ان کا رنگ زردی مائل ہوتا ہے اور اس میں بھوری یا سیاہ دھاریاں ہوتی ہیں۔ جبکہ سفید شیر کا رنگ سفید اور سیاہ دھاریاں ہوتی ہیں۔ ان میں دھاریوں کی تعداد تقریباً 100 کے لگ بھگ ہوتی ہے۔

شیر بنگلہ دیش، بھوٹان، کمبوڈیا، ہندوستان، انڈونیشیا، میانمار، ملائیشیا، نیپال، شمالی کوریا، تھائی لینڈ، ویت نام اور روس کے مشرقی علاقوں میں پایا جاتا ہے۔

شیر بہت اچھے تیراک ہوتے ہیں۔ ان کے شکار کرنے کا طریق بالکل بلی کی طرح ہے۔ یہ چھپ کر شکار کرتے ہیں۔ ان کو 50 کلو تک وزن اٹھا کر 2 میٹر اونچی رکاوٹ کو پھاندتے ہوئے دیکھا گیا ہے۔ زیادہ تر شیر انسانوں کا شکار نہیں کرتے۔ ایسا بہت ہی کم ہوتا ہے کہ شیر اپنی بھوک مٹانے کے لیے انسانوں کا شکار کریں۔

شیر کا شکار
-----------

تقسیم بمطابق 1900(سرخ) اور 1990(سبز).
کوئی پابندی نہ ہونے کی وجہ سے شیر کی کھال (یا جلد) حاصل کرنے کے لیے اس کا 1990 تک بہت شکار کیا گیا۔ یہاں تک کہ یہ خطرہ لاحق ہو گیا کہ کہیں یہ نسل ہمیشہ کے لیے ختم ہی نہ ہو جائے۔ اب ان کے شکار پر پابندی ہے۔ چونکہ ان کی کھال کافی قیمتی ہوتی ہے اس لیے کچھ لوگ ان کی کھال حاصل کرنے کے لیے ان کا شکار کرتے ہیں۔ مہا راجے اور اکثر رؤسا ان کھالوں کو بھاری معاوضہ ادا کر کے خریدتے ہیں۔ ان کی پشت پناہی کی ہی وجہ سے اب تک ان جانوروں کا شکار جاری ہے۔ دنیا میں کل 6,000 کے لگ بھگ ہی شیر بچے ہیں۔ اگر ان کے شکار کا سلسلہ یونہی چلتا رہا تو وہ دن دور نہیں جب یہ نسل دنیا سے بالکل غائب ہو جائے گی۔

دیگر روابط
----------

* 
* 
*

Felidae ممبرز
-------------

شیر،ببر (شیر), چیتا، بلی

نگار خانہ
---------

* 
* 
* 
* 
* 
* 
*

مزید دیکھیے
-----------

* عالمی یوم شیر

حوالہ جات
---------

1. ↑
2. 1 2  ربط : ITIS TSN   — اخذ شدہ بتاریخ: 19 ستمبر 2013 — عنوان : Integrated Taxonomic Information System — شائع شدہ از: 13 جون 1996
3. 1 2  ربط :    — اخذ شدہ بتاریخ: 19 ستمبر 2015 — عنوان : Mammal Species of the World — اشاعت سوم — ناشر: جونز ہاپکنز یونیورسٹی پریس  — ISBN 978-0-8018-8221-0
4. 1 2  ربط :    — عنوان : A Guide to the Mammals of China. — صفحہ: 402 — ناشر: مطبع جامعہ پرنسٹن
5. ↑     ویکی ڈیٹا پر  (P830) کی خاصیت میں تبدیلی کریں"معرف Panthera tigris دائراۃ المعارف لائف سے ماخوذ"۔ eol.org۔ اخذ شدہ بتاریخ 4 جنوری 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)
6. ↑
7. ↑
مغلوں کا، باقی قوموں پر یہ ایک احسان ہے کہ انھوں نے دو چیزیں دیں ایک غالب اور دوسری اردو۔ اردو کی بات ہو اور مغلوں کی نہ ہو، ہو ہی نہیں سکتا اور مغلوں کی بات ہو اور چغتائیوں کی نہ ہو یہ بھی نہیں ہو سکتا، تیمور اپنی کتاب **میں ہوں تیمور** میں لکھتا ہے کہ میں خاندانِ تاتار کی شاخ **چغتائی خاندان** سے تعلق رکھتا ہوں اور ہندوستان میں قائم مغلیہ سلطنت خاندان تیمور ہی تھا، جو بھی ہو، چغتائی خان چنگیز خان کا دوسرا بیٹا تھا اور چغتائی خان کے دور میں اردو نے اپنا بناؤ سنگھار شروع کیا اور رفتہ رفتہ عروج
کی منازل طے کیں، مغل نواب فن شعر و سخن کے بڑے قدر دان تھے اور انھوں نے بہت سے شعرا کی خدمات کو جلا بخشی۔ یہ
نواب خود بھی شعر و ادب میں مہارت رکھتے تھے، یہ بات بالکل حق بجانب ہے کہ خاندانِ چغتائی ہی اردو کے اصل تراشن ہار
تھے مرزا داغ فرماتے ہیں

|  |  |  |
| --- | --- | --- |
| "| کہتے ہیں جیسے اردو ہم ہی جانتے ہیں داغ
سارے جہاں میں دھوم ہماری زبان کی ہے | "|

  

  

  

  

**اس مضمون کو مزید توجہ کی ضرورت ہے**

* اگر دوسرے وکیپیڈیا پر اس عنوان کا مضمون موجود ہے تو اس صفحے کا ربط دوسری زبان کے وکی سے لگانے کی ضرورت ہے۔
* اگر بڑے پیراگراف موجود ہیں تو ان کو مناسب سرخیوں میں تقسیم کرنے کی ضرورت ہے۔
* اس صفحے میں مناسب زمرہ بندی کی ضرورت ہے۔بہتر ہے کہ اگر اس صفحے کا انگریزی صفحہ موجود ہے تو اس کے زمرہ جات نقل و چسپاں کر دئیے جائیں۔

اس کے بعد اس سانچہ کو ہٹا دیا جائے۔